open-index/open-wikipedia-markdown huggingface dataset:
טרנס מוריס

**טרנס דראה מוריס** (באנגלית: **Terence Darea Morris**; נולד ב-11 בינואר 1979 בפרדריק, מרילנד) הוא כדורסלן עבר אמריקאי ששיחק בעמדות הפאוור פורוורד והסנטר. גובהו 2.07 מטרים.

## חייו
בצעירותו שיחק מוריס במדי קבוצת הכדורסל של בית הספר התיכון על שם המושל תומאס ג'ונסון בעיר הולדתו פרדריק ולאחר מכן במדי אוניברסיטת מרילנד. בשנת 2001 נבחר בדראפט ה-NBA על ידי אטלנטה הוקס במקום ה-33. זכויות הדראפט של מוריס הועברו לקבוצת יוסטון רוקטס במדיה שיחק שנתיים (2001-2003).

בעונת  שיחק בליגת הפיתוח של ה-NBA ועונה לאחר מכן חתם בקבוצת אפולון פטרס היוונית. בספטמבר 2005 חזר לליגת ה-NBA כשהוחתם על ידי אורלנדו מג'יק, בשורותיה שיחק עד סיום העונה.

את עונת  פתח מוריס ללא קבוצה עד שבדצמבר 2006 חתם בהפועל ירושלים ואחרי חתימתו הקבוצה חזרה לעצמה אחרי תקופה קשה. עם הפועל זכה בפברואר 2007 בגביע המדינה, כאשר הוא קלע בגמר 15 נקודות. בסיום העונה, עבר למכבי תל אביב לעונה אחת. במהלך עונה זו זכה מוריס בתואר השחקן המצטיין של היורוליג לחודש ינואר, ובסיום אותה עונה אף נבחר לחמישיית העונה של המפעל.
בסיום עונת  הפך מוריס אוטומטית לשחקן חופשי ושמו נקשר לפנאתינייקוס ולאולימפיאקוס. לבסוף, העדיף מוריס את צסק"א מוסקבה בה הוצעה לו משכורת גבוהה, הוא חתם על חוזה לשלוש שנים ואמור היה להשתכר בכשני מיליון דולרים לעונה. אולם לאחר עונה אחת, לאור קיצוץ משמעותי בתקציב צסק"א מוסקבה, עבר לברצלונה, אותה עזב לאחר שתי עונות והודיע על פרישה מכדורסל.

## קישורים חיצוניים

* 

קטגוריה:אמריקאים ילידי מרילנד
קטגוריה:פרדריק (מרילנד): אישים
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני אוניברסיטת מרילנד
קטגוריה:כדורסלני יוסטון רוקטס
קטגוריה:כדורסלני קולומבוס ריבר דראגונס
קטגוריה:כדורסלני אפולון פטרס
קטגוריה:כדורסלני אורלנדו מג'יק
קטגוריה:כדורסלני הפועל ירושלים
קטגוריה:כדורסלני מכבי תל אביב
קטגוריה:כדורסלני צסק"א מוסקבה
קטגוריה:כדורסלני ברצלונה
קטגוריה:בחירות דראפט של אטלנטה הוקס
קטגוריה:מרילנד: כדורסלנים
קטגוריה:אמריקאים שנולדו ב-1979
הפירמידה של ג'וסר

**הפירמידה של המלך ג'וסר** המוכרת גם בשם **פירמידת המדרגות**, היא המבנה הראשון המזכיר בצורתו פירמידה. המלך ג'וסר (או צ'וסר) הוא המלך השני והמפורסם ביותר מבין מלכי השושלת השלישית של מצרים העתיקה. עד לתקופתו נהוג היה לקבור אנשי אצולה ומלוכה בתוך מבנה טרפזי הקרוי מסטבה.

המלך ג'וסר היה הראשון שהקים מבנה המזכיר בצורתו את הפירמידות המוכרות לנו כיום. מבנה זה, נבנה בשנים 2630–2611 לפנה"ס, על ידי אמחותפ שהיה הרופא, האדריכל ויועצו של המלך. את המבנה יצרו בעזרת שש מסטבות המונחות אחת על גבי השנייה, כאשר כל אחת קטנה מקודמתה. בדרך זו נוצר מבנה המזכיר בצורתו פירמידה, אשר הגיע לגובה של 60 מטר. פירמידה זו נבנתה במצרים ממערב לממפיס באזור סקארה.
## לקריאה נוספת
* גרומך ש' א', מסטבה, פראוור י' (עורך), האנציקלופדיה העברית, כרך 23, ירושלים תשל"ג (עמ' 1095–1096).
* ליבוביץ' י', מצרים- היסטוריה, פראוור י' (עורך), האנציקלופדיה העברית, כרך 24, ירושלים תשל"ד (עמ' 161–182).
* שצ'ופק נ', פירמידה, פראוור י' (עורך), האנציקלופדיה העברית, ירושלים תשל"ה (עמ' 779–782).

## קישורים חיצוניים

* 
* איך זה להיכנס לקבר שהיה אטום במשך יותר מ-4400 שנה?, באתר Q-ישראל
* 
ימין|ממוזער|250px|קיר עם נחשי קוברה בפירמידה

קטגוריה:ערכים שבהם תבנית בריטניקה אינה מתאימה
ג'וזר
קטגוריה:מצרים: אתרים ארכאולוגיים
פירמידה של ג'וסר
קטגוריה:מצרים: פירמידות
קנדה (אפקוט)

שמאל|ממוזער|250px|ביתן קנדה
שמאל|ממוזער|250px|'''גני ויקטוריה''' – גני הביתן הקנדי
**ביתן קנדה** הוא אחד הביתנים באזור תצוגת העולם של פארק השעשועים אפקוט באתר הנופש דיסניוורלד באורלנדו שבפלורידה.
## פעילות
הביתן הוקם כדי להציג למבקר בו את התרבות הקנדית ואת אופייה החברתי והגאוגרפי של קנדה. כחלק מהביתן נבנה דגם של תצורות נוף קנדיות אופייניות ובהן עמק ובו מפל, המסמל את אזור הספר הקנדי, גנים ומזרקות המסמלים את אזור החוף המערבי של קנדה, וכן עמודי טוטם המסמל את התרבות האינדיאנית הקנדית. 

במרכז הביתן מבנה המדמה את בניין שאטו לורייה שבאוטווה. בביתן מוצג הסרט הו קנדה!. הביתן נבנה בשיטה של "פרספקטיבה כפוייה" – ואף שמדובר בבניין בגובה שלוש קומות, נראה לצופה בבניין כאילו מדובר בבניין בגובה שש קומות.

גני הביתן הקרויים "**גני ויקטוריה**" (באנגלית: **Victoria Gardens**), מנסים לחקות את גני בושארד שבקרבת ויקטוריה שבפרובינציית קולומביה הבריטית, הם הגנים הגדולים ביותר (והדורשים תחזוקה רבה ביותר) מכל גני הביתנים שבאזור "תצוגת העולם" (world showcase) של פארק השעשועי.

חנויות הביתן, המצויות במבנה בסגנון לונגהאוס האופייני למבני האינדיאנים בחוף המערבי של קנדה, מוכרות מוצרי מלאכת יד המיוצרים בקנדה, ומוצרי מזון אופייניים (כגון סירופ מייפל).

בחזית הביתן הקנדי שלושה עמודי טוטם שגובהם 10 מטרים. שנים מעמודים אלה עשויים פיברגלס ואחד עשוי עץ. העמודים מתארים שלושה מסיפורי "העורב" המרמה את "ציף השמים" וגונב ממנו את השמש, הירח והכוכבים. העמודים, שעוצבו על ידי האמן דייוויד בוקסלי מקולומביה הבריטית, הוצבו בביתן באפריל 1998.

הביתן זה (כמו גם הביתן המקסיקני) היו שנים משלושת הביתן שהוחלט על הקמתם ועל מיקומם מבלי קשר לקבלת מימון מהמדינה. חברת וולט דיסני החליטה שהביתן של ארצות הברית יהיה במרכז תצוגת העולם, ושתי הארצות הגובלות בה – מקסיקו וקנדה, תהיינה בשתי קצות תצוגת העולם https://web.archive.org/web/20070208021122/http://disneyworldtrivia.com/trivia/epcot/worldshowcase/ws_trivia.php.

הביתן נפתח עם הקמת פארק השעשועים ב-1 באוקטובר 1982.

## קישורים חיצוניים

* 

קטגוריה:דיסני: פארקי שעשועים
קטגוריה:אפקוט
קטגוריה:קנדה
הפדרציה של איי הודו המערבית

ממוזער|דגל הפדרציה
**הפדרציה של איי הודו המערבית** (באנגלית: **West Indies Federation**) הייתה ישות פוליטית בעלת שלטון עצמי, שהתקיימה בין 1958 ל-1962 וכללה את רוב המושבות הבריטיות באיים הקריביים (איי הודו המערבית). הפדרציה נוסדה כשלב מעבר בין השלטון הבריטי הקולוניאלי במושבות השונות שהרכיבו אותה, למדינה פדרלית עצמאית במסגרת חבר העמים הבריטי, בדומה לאוסטרליה או קנדה.

שטחה הכולל של הפדרציה היה כ-20,253 קמ"ר והתגוררו בה כ-3.1 מיליון איש (1960). ג'מייקה היוותה יותר ממחצית השטח הכולל, וטרינידד וטובגו עוד כרבע. עשר המושבות שאוחדו בפדרציה קיבלו בתוכה מעמד של פרובינציות.

דרכה של הפדרציה לא צלחה. כוחו של השלטון הפדרלי היה מלכתחילה חלש ביותר, מרכיבי הפדרציה נבדלו בתרבותם, מסורתם ושאיפותיהם, וכן פגע בה חוסר איזון בין שתי הפרובינציות הגדולות, ג'מייקה וטרינידד וטובגו לבין השאר, והריחוק הגאוגרפי של המרכיב הגדול ביותר – ג'מייקה. לכל פרובינציה הותר לקיים מערכת מיסוי ומכסים שלה, כך שלא נוצרה אינטגרציה כלכלית בין האיים. את האות לפירוק הפדרציה נתנה ג'מייקה, הגדולה בפרובינציות, שחשה מקופחת מבחינת הכוח הפוליטי ומנוצלת מבחינה כלכלית לעומת המרכיבים האחרים, ולא הייתה מרוצה מקצב ההתקדמות האיטי לעבר עצמאות. בספטמבר 1961 אישרו תושביה במשאל עם את רצונם לפרוש ולהקים מדינה עצמאית. מהלך הפרישה יצא לפועל ב-1962, טרינידד וטובגו, החברה השנייה בגודלה, פרשה בעקבותיה והפכה אף היא למדינה עצמאית. בכך ניטל הטעם מקיומה של הפדרציה ופסו התקוות שתגיע לעצמאות מהירה, ולכן פורקה באופן רשמי במאי 1962 ושמונת מרכיביה הקטנים יותר שנותרו חזרו למעמד של מושבות בריטיות. שבע משמונה המושבות קיבלו בהדרגה את עצמאותן בנפרד בין 1966 ל-1983: ברבדוס, גרנדה, דומיניקה, סנט לוסיה, סנט וינסנט והגרנדינים, אנטיגואה וברבודה וסנט קיטס ונוויס. מושבה נוספת, מונטסראט, נותרה במעמד טריטוריה בריטית שמעבר לים.

עוד שלושה חלקים של הפדרציה (שלא היו מושבות נפרדות לפני הקמתה ולכן לא היו במעמד של פרובינציה בתוכה) נותרו במעמד של טריטוריה בריטית: איי קיימן ואיי טרקס וקייקוס שהופרדו מג'מייקה עם קבלת עצמאותה ואנגווילה שהופרדה מסנט קיטס ונוויס ב-1980.

שיתוף הפעולה בין המדינות והטריטוריות שהרכיבו את הפדרציה נמשך בתחומים מסוימים גם לאחר פירוקה. הדולר המזרח קריבי החליף בחלק מן המדינות את הדולר של איי הודו המערבית ששימש כמטבע בתקופת הפדרציה. שיתוף פעולה אזורי מתקיים כיום במסגרת הקהילייה הקריבית (CARICOM), וכולל גם מדינות שלא היו חלק מהפדרציה ואף מדינות שלא נשלטו בידי בריטניה.

## ראו גם
* הקריביים
* היסטוריה של הקריביים

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:מדינות לשעבר באמריקה
קטגוריה:הקריביים: ישויות פוליטיות לשעבר
קטגוריה:הקריביים: פוליטיקה
קטגוריה:פדרציות לשעבר
קטגוריה:מדינות וטריטוריות שהוקמו ב-1958
קטגוריה:מדינות לשעבר בתקופת המלחמה הקרה
קטגוריה:מדינות וטריטוריות שהתפרקו ב-1962
קטגוריה:מדינות איים
ארנולד שוופלברג

**ארנולד שוופלברג** (רומנית: **Arnold Schwefelberg**; 1896–1979) היה משפטן יהודי רומני, ממנהיגי יהדות רומניה בתקופת מלחמת העולם השנייה, אביה של ורוניקה פורומבקו.

ארנולד שוופלברג היה יד ימינו של וילהלם פילדרמן בהנהגה הלא רשמית של יהדות רומניה בתקופת מלחמת העולם השנייה. בתחילת שנות החמישים של המאה ה-20 הוא נעצר במסגרת משפטי הציונים ברומניה, במקרה באותו יום בו בתו, ורוניקה פורומבקו, קיבלה את פרס המדינה.

הוא חיבר את הספר Amintirile Unui Intelectual Evreu Din Romania "זכרונותיו של אינטלקטואל רומני", שיצא לאור בשנת 2000 בהוצאת הספר ברומניה.

## לקריאה נוספת
* Evreii din România - Breviar biobliografic, Editura Hasefer, Bucureşti, 2008, עמוד 353.

## קישורים חיצוניים
* מאמר על ארנולד שוופלברג בכתב העת Observator Cultural לרגל הופעת ספרו בשנת 2000, בהוצאת HASEFER, בבוקרשט 

קטגוריה:יהודים רומנים
קטגוריה:אסירי ציון ברומניה
אמפתוגן-אנטקטוגן

המונחים **אמפתוגן** ו**אנטקטוגן**  (באנגלית: **Empathogens - entactogens**) הם שני מונחים שונים המתייחסים לאותה קבוצה של סמים פסיכואקטיביים היוצרים השפעה רגשית וחברתית ייחודית הדומה לזו של MDMA (אקסטזי). סמים אחרים בקבוצה זו הם MDA, 6-APB, MDEA, MBDB ו-AET. לסמים מהקבוצה הנ"ל מתייחסים לעיתים קרובות כאל סוג מיוחד של  סמים ממריצים או פסיכדליים הלוצינוגנים מכיוון שיוצרים תחושות סובייקטיביות הדומות לאלו של האמפטמינים  ושל הLSD.. המבנה הכימי של רוב האנטקטוגנים מכיל ליבה אמפטמינית מותמרת.

המונח **אמפתוגן** הוטבע ב-1983 על ידי ראלף מטסנר כדי להתייחס לחומרים המשרים תחושת אמפתיה.

המונח **אנטקטוגן** הוטבע על ידי דייוויד ניקולס כתחליף למונח **אמפתוגן**, בניסיון להימנע מאסוציאציה שגויה של הנ"ל עם המושגים השליליים הקשורים לשורש היווני "פאתוס" (סבל); ניקולס כמו כן ראה את המילה אמפתוגן כמגבילה, ולא כוללת בה את השימושים הרפואיים של הסמים הגורמים ליותר מהחדרת תחושת אמפתיה. המילה "אנטקטוגן" נגזרת מהשורשים "אן" (יוונית: תוך), "טקטוס" (לטינית:לגעת) ו"גן" (יוונית:ליצור). אף אחד מהמונחים אינו דומיננטי מהשני, וניתן להחליף בין שני המונחים למרות ההבדלים הקונוטטיביים שלהם מכיוון שהם מתייחסים בדיוק לאותם חומרים.

החוקרים המוזכרים טענו שהסמים הללו יוצרים ספקטרום שונה של השפעות פסיכולוגיות מממריצים כמו אמפטמין ומתאמפטמין או מסמים פסיכדליים כמו LSD או מסקלין. כפי ששמותיהם מרמזים, משתמשי האנטקטוגנים מדווחים לרוב על הרגשת אמפתיה, אהבה, וקרבה רגשית לזולת. לעומת זאת, נעשו עד כה רק השוואות ראשוניות ביותר של הסמים הללו במחקרי מעבדה מבוקרים.

אם מתייחסים ל-MDMA כאנטקטוגן מייצג, נראה שהפעילות הפרמקולוגית של הקבוצה הזו דומה לזו של מתאמפטמין. רמות הדופמין, סרוטונין ונוראפינפרין מחוץ לתא מועלות גם על ידי מתאמפטמין וגם על ידי MDMA. לעומת זאת, אנטקטוגנים אחרים מקבלים מעט מאוד תשומת לב מדעית, ועל כן קשה להסיק מסקנות בנוגע למנגנון פעולתם של אנטקטוגנים בכלליות. כמו כן נטען שלא ידוע מדוע אנטקטוגנים יוצרים השפעות רגשיות השונות משל ממריצים.

רבים מהאנטקטוגנים מופיעים בפקודת הסמים המסוכנים ואינם חוקיים בישראל ובמדינות אחרות בעולם.

## ראו גם
* פנתילאמין
*אקסטזי

## לקריאה נוספת

Robert Joseph Boland, Marcia l.Verdun, Pedro Ruiz (ed) - *Synopsis of Psychiatry ed 12*, Wolters Kluwer, Philadelphia, Baltimore, NY,London etc 2022 
* Nichols, D.E., Hoffman, A.J., Oberlender, R.A., Jacob P 3rd & Shulgin A.T. Derivatives of 1-(1,3-benzodioxol-5-yl)-2-butanamine: representatives of a novel therapeutic class 1986 J Med Chem 29 2009-15 
* Nichols, D.E. Differences between the mechanism of action of MDMA, MBDB, and the classic hallucinogens. Identification of a new therapeutic class: entactogens 1986 J Psychoactive Drugs 18 305-13


## הערות שוליים

## קישורים חיצוניים
* Nichols 1986: הקדמה וטקסט מלא מקוון
* דיבייט על אמפטוגנים-אנטקטוגנים מתוך עיתון MAPS

קטגוריה:סמים פסיכואקטיביים
יוליוס רויבקה

**יוליוס רויבקה** (בגרמנית: **Julius Reubke**; 23 במרץ 1834 – 3 ביוני 1858) היה מלחין, פסנתרן ונגן עוגב גרמני.

## ביוגרפיה
רויבקה נולד בהאוזניינדורף, בנו של בונה העוגבים אדולף רויבקה. הוא נכנס לבית הספר למוזיקה של ברלין (שהפך מאוחר יותר לקונסרבטוריון שטרן), שם למד פסנתר אצל תיאודור קולאק. לפי המלצתו של הנס פון בילו נסע ב-1856 לוויימאר, ללמוד שם אצל פרנץ ליסט, והיה לאחד מבכירי תלמידיו. כשרויבקה מת כעבור שנתיים בפילניץ, כתב ליסט מכתב תנחומים לאביו ובו אמר, "באמת, אין מי שיחוש ביתר עמקות את האבדה, שפקדה את האמנות עם לכתו של יוליוס שלך, מזה שצפה באהדה ובהתפעלות בחתירתו האצילה, המתמדת והמצליחה בשנים האחרונות, ואשר ישא עמו בנאמנות את זכר ידידותו עד יומו האחרון."

רויבקה לא האריך ימים די הצורך לצבור כמות ניכרת של יצירות. אף על פי כן, הסונאטה לפסנתר שלו (1857) מבוצעת מדי פעם בימינו ויצירתו הנודעת ביותר, הסונאטה לעוגב על פי מזמור  בתהילים (גם היא מ-1857) נחשבת לאחת מיצירות העוגב המשובחות ביותר של המאה ה-19. בשתי היצירות ניכרת השפעתו של ליסט, בעיקר בסונאטה לפסנתר.

רויבקה מת בגיל 24 כתוצאה ממחלת השחפת.

## קישורים חיצוניים

* קובץ MIDI של מזמור צ"ד בתהילים
*  

## הערות שוליים

קטגוריה:מלחינים גרמנים
קטגוריה:פסנתרנים גרמנים
קטגוריה:נגני עוגב גרמנים
קטגוריה:מבצעים בכלים אותנטיים
קטגוריה:בוגרי קונסרבטוריון שטרן
קטגוריה:גרמנים שנפטרו משחפת
קטגוריה:גרמנים שנולדו ב-1834
קטגוריה:גרמנים שנפטרו ב-1858
Queen of Hip-Pop

**Queen of Hip-Pop** הוא אלבום הסטודיו השישי של נמיאה אמורו. האלבום יצא לאור ב-13 ביולי 2005.

## רשימת שירים
* Queen of Hip-Pop
* Want Me, Want Me
* WoWa
* I Wanna Show You My Love
* Girl Talk
* Free
* My Darling
* Ups & Downs
* I Love You
* All for You
* Alarm
* No / No pt. 2

## קישורים חיצוניים

קטגוריה:אלבומי היפ הופ
קולייסיים

[שמאל|ממוזער|[טונה זהובה בקפיצה]]
שמאל|ממוזער|Auxis thazard
שמאל|ממוזער|Scomberomorus cavalla.
שמאל|ממוזער|Sarda sarda
**קוֹלְיָסִיִּים** (שם מדעי: Scombridae) היא משפחה של דגי טונה, מקרל, ובּוֹנִיטוֹ ולכן כוללת בתוכה רבים מדגי המאכל החשובים ביותר. דגי-ים אלו נמצאים בכל העולם במים בעלי אקלים ממוזג וטרופי. במשפחה זו קיימים כ-15 סוגים ובהם 55 מינים.

אורכם של המינים משתנה מ-20 ס"מ מסוג מהמקרל *Rastrelliger faughni* ועד 458 ס"מ שתועד בטונה כחולת סנפיר אטלנטית. למשפחת הקולייסיים יש שני סנפירים גביים, וסדרה של סנפירונים קטנים מאחרי הסנפיר גבי האחורי ועד סנפיר השת. סנפיר הזנב נוקשה ומפוצל בעל בסיס נוקשה ודק. הסנפיר (קוצני) הראשון וסנפיר האגן נשלף מחריץ בגוף למצב זקוף. כשהסנפיר אינו זקוף, הוא מוסתר בחריץ בגוף ומשלים את הצורה ההידרודינמית של הדג. 

קולייסיים  הם באופן כללי טורפים של הים הפתוח, ונמצאים בכל העולם במים בעלי אקלים ממוזג וטרופי. הם מסוגלים למהירות ניכרת, בשל מבנה גופם ההידרודינמי והסנפירים הנשלפים. כמה מינים ממשפחה זו, במיוחד הטונות, הם אֶנְדּוֹתֶרְמִים (בעלי דם חם) באופן חלקי, תכונה המסייעת להם לשמור על מהירות גבוהה והתנהגות פעילה. אדפטציה נוספת כוללת כמות גדולה של שרירים אדומים, המאפשרים להם לשמור על פעילות לאורך זמן. מהירות מתועדת של אחד הטונית המוארכת עומדת על 75 קמ"ש.

## מינים החיים לחופי ישראל
לחופי ישראל חיים המינים הבאים: 

## מיון
המשפחה מחולקת לשני תת-משפחה, כאשר כל המינים למעט אחד שייכים לתת-משפחה *Scombrinae*, ובתת-משפחה השני, *Gasterochismatinae*, קיים סוג אחד ובו מין אחד בלבד,  מכל 15 הסוגים ו-55 המינים הקיימים במשפחה כולה.

להלן כל הסוגים הקיימים במשפחה (בנוסף כל השמות הקיימים בעברית לסוגים ולמינים במשפחה); 

*תת-משפחה -Gasterochismatinae
*** סוג יחיד - Gasterochisma melampus
*תת-משפחה Scombrinae
**שבט מקרלים (Scombrini)
*** סוג מַגּוֹבָן (Rastrelliger)
***סוג קוֹלְיָס (Scomber)
**שבט Scomberomorini
*** סוג יחיד טונית מוארכת (Acanthocybium solandri)
*** סוג כְּפוּל-קַו (Grammatorcynus)
*** סוג יחיד אוֹרְקִין חַדְגּוֹנִי (Orcynopsis unicolor)
*** סוג סְקוֹמְבְּרָן (Scomberomorus)
**שבט Sardini
*** סוג בּוֹנִיטוֹ (Sarda)
*** סוג יחיד Cybiosarda elegans
*** סוג יחיד בּוֹנִיטָן עַרְטִילָאִי (Gymnosarda unicolor)
**שבט טונה (Thunnini)
*** סוג יחיד אלוטונוס פלאי (Allothunnus fallai)
*** סוג פַּלְמוּדָה (Auxis)
*** סוג טוּנִית (Euthynnus)
*** סוג יחיד אָטוּנָס שְׁחֹר-קַוִּים (Katsuwonus pelamis)
*** סוג טוּנָה (Thunnus)

## קישורים חיצוניים

** קולייסיים באתר fishbase

*
קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1815
קטגוריה:טקסונים שתוארו בידי קונסטנטין סמואל רפינסק
מרק שאטלוורת'

שמאל|ממוזער|250px|מרק שאטלוורת' בתחנת החלל הבינלאומית
**מרק ריצ'רד שאטלוורת**' (באנגלית: **Mark Richard Shuttleworth**; נולד ב־18 בספטמבר 1973) הוא יזם דרום אפריקני־בריטי, מייסד והמנכ"ל של חברת קנוניקל, החברה העומדת מאחורי פיתוח מערכת ההפעלה מבוססת לינוקס אובונטו. בשנת 2002 הפך לתייר השני בחלל והאפריקני הראשון בחלל. הוא מחזיק באזרחות כפולה מדרום אפריקה ובריטניה. על פי רשימת עשירי בריטניה של הסאנדיי טיימס, בשנת 2020 הוערך הונו ב־500 מיליון ליש"ט.

## ביוגרפיה
שאטלוורת' נולד בוולקום, מדינת אורנג' החופשית, דרום־אפריקה. לאחר שלמד בבית הספר לבנים "Diocesan College", סיים שאטלוורת' תואר ראשון בכלכלה ובניהול מערכות מידע באוניברסיטת קייפטאון.

### קריירה עסקית
בשנת 1995 יסד שאטלוורת' את חברת "Thawte". חברה שהתמחתה באספקת חתימות דיגיטליות להצפנה בשיטת מפתח ציבורי ואבטחת מידע. הוא מכר את החברה לחברת Verisign בדצמבר 1999, תמורת 3.5 מיליארד ראנד (כ־575 מיליון דולר אמריקני באותו הזמן).

בספטמבר 2000, יסד שאטלוורת' את "HBD Venture Capital" – חממה טכנולוגית וקרן הון סיכון.

במרץ 2004 הקים את חברת קנוניקל, לצורך קידום ותמיכה מסחרית בפרויקטים חופשיים של תוכנה, במיוחד מערכת ההפעלה אובונטו. בדצמבר 2009 התפטר שאטלוורת' מתפקיד מנכ"ל החברה, ג'יין סילבר נכנס לתפקיד במקומו. ביולי 2017 בתום כהונתו של סילבר חזר לתפקיד המנכ"ל.

### מעורבות בפיתוח לינוקס
בשנות ה־90, שאטלוורת' לקח חלק בפיתוח דביאן, מערכת הפעלה למחשבים.

ב־2001 הוא הקים את "קרן שאטלוורת'" ארגון ללא מטרות רווח שבין השאר, מממן פרויקטים חינוכיים וכן גם פרוקייטים בקוד פתוח בדרום־אפריקה.

ב־2004 הוא חזר לעולם הלינוקס על ידי מימון הפיתוח של אובונטו, הפצת לינוקס ידידותית למשתמש, דרך חברת קנוניקל שהקים. ב־2005 הוא הקים את קרן אובונטו וסיפק לה מימון ראשוני בסך 10 מיליון דולר.

ב־15 באוקטובר 2006 הוכרז שמרק שאטלוורת' נהיה הפטרון הראשון של KDE, קהילת תכנה חופשית בינלאומית.

ב־17 בדצמבר 2009 הוא הודיע שבמרץ שב־2010 הוא יפרוש מניהול חברת "קנוניקל", לצורך התמקדות בעיצוב ופיתוח "אובונטו". בין השאר החל לפתח גרסאות של "אובונטו" טאבלטים, סמארטפונים וטלוויזיות. מערכת ההפעלה אובונטו לסמארטפונים הושקה בקיץ 2013, וחברת "קנוניקל" אף החלה בפיתוח טלפון משלה המבוסס על מערכת ההפעלה אובונטו.

### תייר החלל השני
שטאלוורת' התפרסם ב־25 באפריל 2002, כתייר החלל השני, אחרי דניס טיטו שטס לחלל שנה קודם. שטאלוורת' שגור על החללית הרוסית . הטיסה עלתה לו כ־20 מיליון דולר. לאחר יומיים, חללית הסיוז שלו עגנה בתחנת החלל הבינלאומית, בה הוא גר במשך שמונה ימים והשתתף במחקרים הקשורים לאיידס וגנום. ב־5 במאי שאטלוורת' חזר לכדור הארץ בחללית .

כדי להשתתף בטיסה שאטלוורת' עבר שנה שלמה של אימונים והכנות, שכללה שהייה של שבעה חודשים בעיר הכוכבים.

## ראו גם
* קנוניקל
* אובונטו (לינוקס)

## קישורים חיצוניים

* 

* 

## הערות שוליים

קטגוריה:אנשי עסקים דרום אפריקאים
קטגוריה:בריטים בתעשיית המחשבים
קטגוריה:תיירי חלל
קטגוריה:משקיעי הון סיכון
קטגוריה:מיליארדרים בריטים
קטגוריה:מנכ"לים בריטים
קטגוריה:אובונטו לינוקס
קטגוריה:בלוגרים
קטגוריה:בוגרי אוניברסיטת קייפטאון
קטגוריה:רוסים שנולדו ב-1973
יחיעם שרעבי

**יחיעם שרעבי** (נולד ב-1978) הוא לוחם אמנויות לחימה לשעבר, וכיום מאמן נבחרת ישראל בטאקוונדו ופאראטאקוונדו, בעל חגורה שחורה דאן 5 ובעלי סקציה נס ציונה. בעברו היה אלוף ישראל בקראטה וסגן-אלוף העולם עד גיל 21. המאמן הישראלי הראשון שהוביל לזכייה במדליה אולימפית עם אבישג סמברג ומדליה פאראלימפית עם אסף יסעור.

## קריירה ספורטיבית

שרעבי מתאמן במועדון "שרעבי אמנויות לחימה" שבעיר רמלה, אף על פי שהוא נחשב כחבר במועדון אחי יהודה תחת חסותו של מאמן נבחרת ישראל עדי דוידוב. חבר הסגל הבכיר של נבחרת ישראל והנבחרת האולימפית.

הקים יחד עם אחיו מעוז שרעבי ועם רון גרשנוק את רשת מועדוני "שרעבי אמנויות לחימה". נבחר ל"מאמן השנה" של הוועד האולימפי בישראל ב-2010.

### כמאמן נבחרות ישראל בטאקוונדו ובפאראטאקוונדו

ב-2010, מבין חניכיו הבכירים הוביל את לוחמת הטאקוונדו בת אל גטרר למדליית זהב באליפות אירופה, ואת לוחם הטאקוונדו גילי חיימוביץ' במשחקים האולימפיים לנוער בטאקוונדו, כמו כן הוביל את לוחם הפאראטאקוונדו דוד בן אלישע למדליית זהב באליפות העולם לנכים.

שרעבי הוא גם מאמנם של בני הזוג לוחמת הטאקוונדו אבישג סמברג, נציגת ישראל באולימפיאדת טוקיו 2020 שזכתה במדליית ארד באולימפיאדה זו, ולוחם הטאקוונדו נמרוד קרביצקי, סגן אלוף אירופה לשנת 2020 במשקל עד 68 ק"ג.

שרעבי מאמן גם את לוחם הטאקוונדו הפאראלימפי אסף יסעור, זוכה שתי אליפויות העולם ברצף בפאראטאקוונדו ב-2021 וב-2023, במדליית הזהב באליפות אירופה ב-2024 ובמדליית זהב במשחקים הפאראלימפיים בפריז (2024).

### כבעלי מועדון כדורגל

ביולי 2024 רכש את קבוצת הכדורגל הישראלית סקציה נס ציונה.

## הישגים בולטים
* מדליית ארד אליפות יוון (2003)
* מדליית ארד אליפות הולנד (2004)
* מקום 5 אליפות עולם מדריד (2005)
* מקום 5 אליפות אירופה לטביה (2005)
* מדליית זהב אליפות בלגיה הרנטלס (2005)
* מדליית זהב אליפות אוסטריה (2005)
* מדליית ארד אליפות בלגיה (2006)
* מדליית זהב אליפות מדריד (2006)
* מדליית זהב גביע ירושלים (2006)
* מדליית זהב אליפות אוסטריה (2006)
* מדליית זהב אליפות קרואטיה (2006)
* מדליית זהב אליפות שוודיה (2006)
* מקום חמישי אליפות העולם (2007)

## קישורים חיצוניים

* 

## הערות שוליים

קטגוריה:לוחמי טאקוונדו ישראלים
קטגוריה:מאמני ספורט ישראלים
קטגוריה:ישראלים שנולדו ב-1978
אליאס שקור

**אליאס שקור** (בערבית: **إلياس شقّور**; נולד ב-29 בנובמבר 1939) הוא תאולוג, מחנך ומנהיג דתי ערבי-ישראלי, מונה כארכיבישוף של העדה היוונית-קתולית (מלכיתים) בגליל ב-6 פברואר 2006 עד התפטרותו מתפקידו בתאריך 27 ינואר 2014 כשהוחלף על ידי הארכיבישוף ג'ורג' בקעוני, והיה הפלסטיני הראשון בתפקיד זה.

אליאס שקור הוא דוקטור לתאולוגיה, ומחזיק בתואר שני במקרא ובתלמוד מהאוניברסיטה העברית. הוא ידוע גם בשל הצהרותיו ועמדתו בנושא דו-קיום וקירוב היחסים בין ערבים ליהודים במדינת ישראל. ייסד את מוסדות החינוך מאר אליאס באעבלין.

## ביוגרפיה והשכלה
אליאס שקור נולד בשנת 1939 בכפר בירעם בגליל העליון למשפחה נוצרית פלסטינית תחת שלטון המנדט הבריטי. עם סיום מלחמת העצמאות פונתה משפחתו מבירעם. שקור סיים את לימודי התיכון בנצרת ולמד תאולוגיה בפריז שבצרפת.
לאחר סיום לימודי התאולוגיה חזר לישראל, ומונה לכומר על ידי ג'ורג' חכים, הארכיבישוף של עכו, חיפה, נצרת והגליל.

הוא המשיך את השכלתו והתחיל ללמוד תורה ותלמוד באוניברסיטה העברית בירושלים, בנוסף ללימודי השפה הסורית והשפה הארמית, והפך לערבי הראשון שמסיים תואר שני באוניברסיטה אז.

שקור דובר תשע שפות: אנגלית, עברית, ערבית, צרפתית, גרמנית, ארמית, לטינית, יוונית ופורטוגזית.

## תרומות למען הקהילה ולמען השלום
בשנת 1965, לאחר שקיבל את מינויו ככומר, עבר להתגורר באעבלין שבגליל. בשנת 1983, לאחר שהתוודע לליקויים בחינוך הערבי בישראל, החליט לייסד בית ספר תיכון המשרת תלמידים מהמגזר הערבי, בני כל הדתות. בנייני בית הספר התיכון של מוסדות מאר אליאס הושלמו בשנות השמונים על גבעת אל-נור בכפר, במשך השנים התרחבה קריית החינוך ונוספו לה גם בית ספר להנדסאים ומכללה אקדמית כשלוחה של אוניברסיטת אינדינאפוליס שבארצות הברית.

כחלק מפעילותו בנושאי הדו-קיום וקידום השלום הוא נוסע מדי פעם למדינות שונות. על פעילותו זו קיבל פרסים שונים, כולל פרס ניוואנו לשלום, שקיבל ב-19 בפברואר 2001 ביפן.

## ספרים
הארכיבישוף ד"ר אליאס שקור כתב שני ספרים רבי-מכר:
* "אחים בדם" (Blood Brothers), המספר על חייו בכפר בירעם והתבגרותו, עד לחייו ככומר. הספר תורגם ל-28 שפות.
* "אנחנו שייכים לאדמה" (We Belong to the Land), המספר על מאמציו ועבודתו למען ייסוד מוסדות מאר אליאס והרחבתם. הספר תורגם ל-11 שפות.

## קישורים חיצוניים

* 
* 
* מידע נוסף על אליאס שקור

## הערות שוליים

קטגוריה:בישופים יוונים-קתולים
קטגוריה:נוצרים פלסטינים
קטגוריה:ערבים נוצרים ישראלים
קטגוריה:פליטים פלסטינים
קטגוריה:בוגרי האוניברסיטה העברית בירושלים
קטגוריה:ישראלים שנולדו ב-1939
תדמור (בית ספר למלונאות)

250px|ממוזער|שמאל|מלון תדמור - נטוש ומצולק (2019)
**תדמור** – בית הספר המרכזי ללימודי המלונאות על שם אריה אבישר, הוקם ב-1962 כחברה ממשלתית, לשם הכשרת מלונאים מקצועיים בכל התחומים ובכל הרמות. בית הספר שכן במבנה ייעודי בהרצליה פיתוח. בית הספר התיכון חדל לפעול בקיץ 2019, ובית הספר להכשרות מבוגרים נסגר בסביבות מרץ 2020.

## היסטוריה

בית הספר הפעיל בעבר לימודי טבחות וכן לימודי ערב וקורסי העשרה בנושאים שונים הקשורים במזון ומשקאות, ניהול אירועים ואירוח.
לרשות בית הספר עומדים מתקני הוראה ייחודיים להכשרת עובדים במקצועות התיירות: מטבחים, אולמות הדגמה, מתקני מלון לימודי, מעבדות מחשב וכו'.

מטרת התוכנית להקנות ידע כללי על תעשיית התיירות וידע מקצועי על אגפים מרכזיים במלון.
תחומי הלימוד כוללים התייחסות לתעשיית המלונאות כחלק מתעשיית התיירות. משך הלימודים 18 חודשים, פעמיים בשבוע, 12 שעות לימוד בשבוע. יש להשלים 400 שעות סטאז' בתעשיית המלונאות תיירות.
בסוף הקורס מקבלים הסטודנטים תעודת מקצוע של משרד התיירות והתאחדות בתי המלון.

מעסיקים פנו דרך קבע לבית הספר במטרה לגייס כוח אדם מקצועי ומיומן. בית הספר סייע ככל יכולתו בשילוב הבוגרים במערך האירוח בארץ. בית הספר היה מקושר לכל בתי המלון בארץ, למסעדות וגורמי אירוח אחרים. בית ספר שיתף פעולה עם אגף הלוגיסטיקה של צה"ל במטרה להטמיע אוכל בריא, טעים ומזין לכלל הצבא. בבית הספר נמצאת גם "ספריית הבישול והאפייה" הגדולה בארץ.

### הפרטה
בשנת 2005 החליטה ועדת השרים לענייני הפרטה לקדם את הפרטתו של בית הספר. בפועל הנושא לא קודם, ובשנת 2012 נערכה בדיקה בנושא של מבקר המדינה. במהלך 2016 נעשו צעדים לקדם את הליך ההפרטה, בליווי ועדת הכספים של הכנסת. בנובמבר 2016 נחתם הסכם קיבוצי עם עובדי החברה, באשר לזכויותיהם בתהליך ההפרטה. החברה נכנסה להליך פירוק מרצון, ומונה מפרק – ברי בן-ציון, שאמור היה להכין אותה להעברה לזכיין פרטי.

### סגירת בית הספר
ב-2019 הוחלט על סגירת תדמור בשל חובות ואי-יכולת למצוא משקיעים על ידי המפרק. במרץ 2020 הסתיימו הקורסים בבית הספר.

## הספרייה הראשית לבישול ואפייה
בבית הספר פעלה הספרייה הגדולה ביותר בארץ שהוקדשה כולה לבישול ואפייה.

## קישורים חיצוניים

* , כפי שנשמר בארכיון האינטרנט
* האתר של תיכון תדמור
* 
* בית הספר המרכזי למלונאות תדמור, באתר של מכון ון ליר בירושלים

## הערות שוליים

קטגוריה:ישראל: הכשרה מקצועית
קטגוריה:ישראל: תיירות
קטגוריה:הרצליה: חינוך
קטגוריה:הרצליה: חברות
קטגוריה:מלונאות
קטגוריה:חברות ממשלתיות בישראל
קטגוריה:הרצליה פיתוח
מהדי באזרגאן

ממוזער|200px|שמאל|מהדי באזרגאן בצעירותו

**מֵהְדי באזרגאן** (בפרסית: **مهدی بازرگان**; 1 בספטמבר 1908 – 20 בינואר 1995) היה ראש ממשלתה הזמנית של איראן בין השנים 1979 עד 1980 לאחר המהפכה האסלאמית. היה בין אדריכלי המהפכה, אשר באותה העת הצטיירה כפרו-ליברלית יותר מהמשטר שכוּנן אחריה.

## טרם המהפכה
באזרגאן למד תרמודינמיקה והנדסה ב-École Centrale des Arts et Manufactures בפריז, בדומה לרבים מקרב האליטה שלמדו באירופה. לאחר שחזר מצרפת בסוף שנות ה-40, מונה לראש מחלקת ההנדסה באוניברסיטת טהראן. לאחר הלאמת תעשיית הנפט ב-1951 מידי בריטניה, בהנהגת ראש הממשלה מוחמד מוסאדק, מונה באזרגאן לעמוד בראש "חברת הנפט הלאומית האיראנית". 

לאחר נפילת ממשלת מוסאדק בהפיכה בריטית ואמריקנית והשבת השאה על כסאו, היה באזרגאן ממקימי "תנועת השחרור האיראנית" ב-1961, תנועת אופוזיציה ליברלית בעלת נטייה אסלאמית. הוא נאסר פעמים מספר בידי השאה מוחמד רזה פהלווי. ביוני 1963, לאחר הפגנות ההמונים במספר ערים באיראן בעידוד ח'ומייני, נאסר באזרגאן ונידון לעשר שנות מאסר.

## כראש ממשלה
לאחר המהפכה שימש באזרגאן כחבר הפרלמנט האיראני. ב-5 בפברואר 1979 הכריז האייתוללה ח'ומייני כי יבקש מבאזרגאן לעמוד בראשות הממשלה הזמנית הבאה, במקום ראש הממשלה הקודם הזמני, שאפור בח'תיאר, שמונה על ידי השאה. באזרגאן באותה העת ניסה לנהל משא ומתן בין ידידו משכבר הימים בח'תיאר לבין ח'ומייני, בדבר מעבר הדרגתי מהשלטון הקודם לחדש, אולם ח'ומייני דחה את ההצעות ודרש מבאזרגאן למנות את ממשלתו. באזרגאן נראה כבחירה טובה באותה עת עבור ח'ומייני, שרצה להראות לליברלים שתמכו במהפכה כי לא שכח את תרומתם וכי הוא אינו מתכוון להקים תאוקרטיה, ממנה חששו הליברלים והקומוניסטים.

במהרה ספג באזרגאן את מפלתו הראשונה לאחר שרמטכ"ל צבא איראן הכריז כי הכוחות הלוחמים ינקטו עמדה נייטרלית בסכסוך בין בח'תיאר לבין ח'ומייני. באזרגאן הצליח למצוא מקום מחסה לידידו המודח בח'תיאר, ולאחר מכן להבריחו לצרפת. במהרה פרצו סכסוכים בין באזרגאן וממשלתו לבין חכמי הדת ובכללם המנהיג העליון של איראן ח'ומייני. באזרגאן התנגד להקמת מועצת המומחים, המורכבת מחכמי דת, הגוף הבוחר את המנהיג והמפקח על פעולותיו. באזרגאן ושרי ממשלתו מחו נגד הטיהורים ההמוניים של הצבא מגורמים "לא-נאמנים" ונגד משפטי השדה ל"מתנגדי המהפכה", אולם מחאותיהם נפלו על אוזניים ערלות.

מפלה נוספת נחל באזרגאן במשאל העם במרץ 1979, בו הצביעו 98 אחוזים מהאיראנים בעד כינון רפובליקה אסלאמית באיראן.

### התפטרות
באזרגאן התפטר יחד עם ממשלתו, שרבים ממנה תמכו בקשרים עם המערב וארצות הברית, שלושה ימים לאחר לקיחת עובדי השגרירות האמריקנית בשבי ב-4 בנובמבר. אף על פי שההתפטרות נחשבה כצעד מחאה נגד החטיפה, היה ברור גם כי בשל התנגדותם של חכמי הדת הוא לא יוכל לחולל את השינויים שרצה להנהיג באיראן. במכתב התפטרותו כתב לח'ומייני כי: 

באזרגאן נפטר ב-20 בינואר 1995 מהתקף לב בעת שנסע מטהראן לציריך.

## לקריאה נוספת
*אמיר טאהירי - **רוח-אללה** ח'ומייני והמהפכה האסלאמית.  עמ' 274–299 

## קישורים חיצוניים

* 

קטגוריה:שליטי איראן
קטגוריה:מהנדסים איראנים
קטגוריה:סגל אוניברסיטאות ומכללות
קטגוריה:ראשי ממשלת איראן
קטגוריה:שרי החוץ של איראן
קטגוריה:איראנים שנולדו ב-1907
קטגוריה:נפטרים ב-1995
פרטילין

**פרטילין** (ראשי תיבות של **החזית המהפכנית למזרח טימור עצמאית**; בפורטוגזית: **Frente Revolucionária de Timor-Leste Independente** ובר"ת: FReTiLIn או באנגלית: **Revolutionary Front for an Independent East Timor**). הארגון נוסד בשם **התאחדות הסוציאל-דמוקרטים בטימור** (**ASDT**), מפלגה שמאלנית שהוקמה במזרח טימור ב-1974 כאשר זו עדיין הייתה מושבה פורטוגזית. בספטמבר 1974 שינתה המפלגה את שמה ל**פרטילין**. לארגון זרוע צבאית בשם פלינטיל.

הארגון הוביל את המאבק הפוליטי והצבאי נגד השתלטותה של אינדונזיה על מזרח טימור עד שהמנהיגו, ניקולס לובטו Nicolas Lobato, נלכד ונהרג על ידי צבא אינדונזיה בדצמבר 1978. עם הרגיתו של לובטו הסתיימה למעשה ההתנגדות המזוינת של אוכלוסיית טימור כנגד הפולשים האינדונזים. ההפסד היה מוחץ (85% ממנהיגות התנועה נהרגו, 80% מהכוחות החמושים אבדו ו-90% מנשקם נלכד או הושמד). האוכלוסייה האזרחית פוזרה למחנות ורעב שלט בטימור. כמו כן כוחות צבא אינדונזיה שלטו על ערוצי התקשורת שקשרו בין המתנגדים באי לבין התומכים במאבק בעולם בחוץ.בשלב ראשון, שרידי ההתנגדות, תחת מנהיגותו של שננה גוסמאו Xanana Gusmao פעלו לחדש את הקשר בין היחידות הבודדות שנותרו בשטח ושהיו מסוגלים לבצע פעילות צבאית נגד כוחות הכיבוש. אחרי ששלב זה עבר בהצלחה שונתה האסטרטגיה של ההתנגדות: במקום פעילות מבסיסים קבועים בהרים, כוחות ההתנגדות התחילו לפעול כיחידות מתנייעות שכל הזמן בתנועה. בו זמנית הוקמו רשתות התנגדות במחנות המעבר ובמרכזי האוכלוסין שהיו בשליטה אינדונזית.המדיניות החדשה הצליחה מעבר למשוער וההתנגדות העיקשת הכריחה את כוחות הכיבוש לקבל שורה שלמה של הפסקות אש מקומיות ובהמשך אף הפסקת אש כללית (בין מרס לאוגוסט 1983). הצלחה זו הייתה עדות חייה לכישרון הצבאי והפוליטי של גוסמאו שהכיר בכך שלא מספיק להמשיך את המאבק כמאבק של תנועת **פרטילין** (השמאלנית) שבראשה הוא עמד אלא שיש צורך לאחד את כל תנועות ההתנגדות לתנועה אחת ומאוחדת. הוא ויתר על הנהגת תנועת **פרטילין** והקים גוף מאוחד חדש, ה-CNRM בראשו עמד. הזרוע הצבאית של **פרטילין**, פלינטיל, הפך לצבא הלאומי של מזרח טימור.

## קישורים חיצוניים

* 

קטגוריה:ערכים שבהם תבנית בריטניקה אינה מתאימה
קטגוריה:מזרח טימור: ארגונים
קטגוריה:מזרח טימור: היסטוריה
קטגוריה:מזרח טימור: פוליטיקה
Something

"**Something**" הוא שיר מאת הביטלס שיצא לאור ב-1969. הוא הופיע באלבום Abbey Road וגם היה השיר הראשון מאת ג'ורג' האריסון שהופיע כאיי-סייד בסינגל של הביטלס. Something היה השיר היחידי של האריסון שהגיע לראש טבלת הפזמונים האמריקאית בתקופת הביטלס.

ג'ון לנון ופול מקרטני - שני כותבי השירים הראשיים של הלהקה - שיבחו שניהם את Something והגדירו אותו כשיר הטוב ביותר שכתב האריסון. בנוסף לשבחי המבקרים, השיר היווה הצלחה מסחרית כאשר הגיע לראש מצעד הפזמונים האמריקאי ודורג בעשיריה הראשונה במצעד הפזמונים הבריטי. השיר זכה לגרסאות כיסוי על ידי למעלה מ-150 אמנים שונים, ביניהם אלביס פרסלי, שירלי באסי, פרנק סינטרה, טוני בנט, ג'יימס בראון, רדיוהד, חוליו איגלסיאס, סמוקי רובינסון וג'ו קוקר. *Something* מדורג שני מבין כל שירי הביטלס (אחרי *[[Yesterday]]*) מבחינת מספר גרסאות הכיסוי שקיבל.

## כתיבה

במהלך ההקלטות ב-1968 לאלבום "The Beatles" (אשר מוכר יותר בשם האלבום הלבן) החל האריסון לעבוד על Something. המילים הראשונות של השיר ("Something in the way she moves/Attracts me like no other lover") אומצו משיר בשם "Something In The Way She Moves" מאת ג'יימס טיילור.

האריסון צוטט כאומר: "הייתה לי הפסקה בעת שפול הקליט אובר-דאבינג, אז הלכתי לחדר ריק והתחלתי לכתוב. זה באמת כל הסיפור, פרט מהחלק האמצעי שלקח זמן רב יותר להשלים אותו. השיר לא נכנס לאלבום הלבן כי כבר סיימנו את רשימת השירים שלו." הקלטת דמו של השיר על ידי האריסון מופיעה באלבום Anthology 3 ששוחרר ב-1996.

רבים מאמינים כי השראתו של האריסון לשיר הייתה אשתו בזמנו, פאטי בויד. בויד טענה כך בעצמה באוטוביוגרפיה שלה משנת 2007, שם כתבה: "הוא אמר לי, באופן די ברור, שהוא כתב את זה בשבילי." אולם האריסון מצידו, ציין מקורות השראה אחרים לשיר: בראיון משנת 1996 הוא ענה לשאלה אודות הקשר של השיר לפאטי: "לא, לא [כתבתי את השיר עליה]. אני פשוט כתבתי אותו, ואז מישהו צילם לזה וידאו. מה שהם עשו זה שהם צילמו אותי ואת פאטי, את פול ואת לינדה, את רינגו ומאורין ואת ג'ון ויוקו, והפיקו קליפ לשיר. בגלל זה כולם הניחו שכתבתי את זה על פאטי, אבל למען האמת כשכתבתי את זה חשבתי על ריי צ'ארלס."

כוונתו המקורית של האריסון הייתה להציע את השיר לג'קי לומקס, כמו שהוא כבר עשה עם שיר קודם שלו, "Sour Milk Sea", אך כשצעד זה נכשל השיר הוצע לג'ו קוקר, והגרסה שלו לשיר יצאה לאור חודשיים לפני זאת של הביטלס. בזמן ההקלטות לאלבום Let It Be האריסון שקל להעלות את Something, אבל לבסוף החליט שלא מכיוון שפחד שיזלזלו בו, כפי שקרה עם שיר קודם של האריסון, "Old Brown Shoe", שזכה ליחס מזלזל מצד הלהקה. בסופו של דבר, רק בהקלטות לאלבום "Abbey Road" התחילה הלהקה לעבוד ברצינות על ההקלטה של "Something".

## משתתפים
;הביטלס
*ג'ורג' האריסון - גיטרה מובילה וגיטרת קצב, קול מוביל.
*פול מקרטני - גיטרת בס, קול שני.
*ג'ון לנון - גיטרה, פסנתר.
*רינגו סטאר - תופים.

;משתתפים נוספים
*ג'ורג' מרטין - עיבוד מוזיקלי, כלי מיתר
*בילי פרסטון - אורגן האמונד

## מצעדים

## קישורים חיצוניים

## הערות שוליים

קטגוריה:שירי הביטלס
קטגוריה:שירים באנגלית
קטגוריה:בלדות משנות ה-1960
קטגוריה:בלדות רוק
קטגוריה:סינגלים שהגיעו למקום הראשון בגרמניה
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים שהגיעו למקום הראשון במצעד הסינגלים של RPM
קטגוריה:סינגלים בהוצאת אפל רקורדס
קטגוריה:שירי ג'ורג' האריסון
Metlink

**מטלינק** (באנגלית: **Metlink**) היא רשת התחבורה הציבורית של מלבורן שבאוסטרליה. המותג הוצג לראשונה ב-2003 כמותג-על לתחבורה הציבורית של מלבורן. לפני הפרטת הרשת המערכת נקראה "The Met", אך שם זה נשמר אך ורק עבור מערכת הכרטוס האוטומטית, ה-Metcard.

בשנת 2003 הוצג המותג המאחד עבור כל אמצעי התחבורה הציבורית במלבורן: רכבות, חשמליות וקווי אוטובוס. המותג תוכנן להחליף את המיתוג הקודם בו נעשה שימוש על ידי מפעילי התחבורה הציבורית השונים. תחת המותג החדש, מסומנות תחנת רכבת ולוחות זמנים בצבע כחול, חשמליות בצבע ירוק ורשת וקווי האוטובוס בצבע כתום. בנוסף מסומלת רשת הרכבות האזורית בצבע סגול.

בנוסף למיתוג החדש של הרשת, יוזמת ה-Metlink שילבה את שלושת אמצעי התחבורה העיקריים וסיפקה מידע מרוכז בנוגע לשירותים המשולבים.

ב-2 באפריל 2012 הועברה הפעילות של מטלינק לרשות התכנון והניהול של התחבורה הציבורית שזה עתה הוקמה, תחבורה ציבורית ויקטוריה.

## קישורים חיצוניים
* 
* אתר Viclink הרשמי 
* אתר BATBYGOBSTOPL Metlink 

קטגוריה:מלבורן
קטגוריה:אוסטרליה: תחבורה
קטגוריה:חברות אוסטרליות
יואל ברשד

**יואל ברש"ד** (ט"ו באדר תרל"ג, מרץ 1873 – ז' באדר תש"ג, 1943) היה איש צפת, מחלוצי היישוב.

## קורות חייו
משפחתו עלתה בראשית המאה ה-19 ב"עליית החסידים" והתיישבה בצפת ובטבריה. סבו היה ר' שמואל דייןמטבריה המופיע גם במפקדי מונטיפיורי משנת 1849. יש הגורסים כי שם המשפחה ניתן על שם ברשד, עיר ידועה בפודוליה.

בשנת 1904 ייסד יחד עם צבי ברזל את הבנק הראשון בצפת, בנק ברשד ברזל. ב-1909 מכר את חלקו בבנק לאליהו קלינגר.
בשנת 1909 היה מיוזמי הקמת אגודת אחדות היהודים העות'מאנים בצפת שהוקמה במטרה לשפר את תנאי חייהם של היהודים בעיר, ונבחר על ידי תושבי העיר לאחד הנציגים.

בשנת 1910, נפתח בצפת סניף של בנק אנגלו-פלשתינה. יואל ברש"ד נענה לבקשתו של זלמן דוד ליבונטין, מנהל הבנק, לשמש כגזבר וסגן-מנהל. עבודתו בבנק נמשכה עד המחצית השנייה של שנות ה-20. בתקופת מלחמת העולם הראשונה סבלה צפת מרעב וממחלות ולבנק אפ"ק היה תפקיד משמעותי בסיוע לתושבים.

בערך בשנת 1911 עזב את הרובע היהודי העתיק והיה היהודי הראשון שבנה את ביתו מחוץ לגבולותיו. לאחר מלחמת העולם הראשונה עבר משכנו של סניף בנק אנגלו-פלשתינה מהרובע העתיק לבית זה.

יואל ברש"ד ושותפו עמנואל פרידמן יחד עם בן ציון ברוכשטיין היו הקבלנים שהשתתפו בבניית בית החולים רוטשילד – בית החולים היהודי המודרני הראשון בצפת. הבניין המודרני והמפואר נחנך בשנת 1912 (כיום משמש את המכללה האקדמית צפת, ברחוב ירושלים).
ממוזער|מצבת קברו של ר' מנחם אשר אביו של יואל ברש"ד
בשנת 1913 הוקמה אגודת "בוני בתים" שנענתה להצעתו של ליבונטין לסייע לתושבי צפת לרכוש אדמות בהר כנען על מנת לבנות פרוור חדש לעיר. יואל ברש"ד היה מראשי ועד האגודה, שבחזונה תכננה לבנות פרוור לצפת במתכונת עיר גנים.

הוא אהד את התנועה הציונית ולא פעם התנגש על רקע זה עם ראשי העדות החרדיות בצפת. שלח את ילדיו ללמוד בבית ספר כי"ח, בקולג' הסקוטי ומאוחר יותר בגימנסיה "הרצליה" עודד את ילדיו לרכוש השכלה כללית ורחבה וידיעת שפות, דבר שלא היה מקובל בעירו בראשית המאה ה-20.

היה חבר המג'ליס (עירייה) בצפת, בעל השפעה רבה על אנשי צפת הסביבה וזכה לאמונם, נהג לפתור סכסוכים בין איכרי הסביבה ובין נציגי הממשל. ושנים רבות היה חבר ועד העיר ליהודי צפת, ופעיל בבני ברית.

במאורעות תרפ"ט מצאו מקלט בביתו יהודים שהצליחו להימלט מפני הפורעים. על ההסתה של הערבים שהגיעו מחוץ לעיר, והאירועים שהתרחשו בצפת העיד בפני ועדת החקירה שהוקמה על ידי הבריטים לאחר האירועים.

נשא את ציפורה דוקטרוביץ הלוי, בתו של נפתלי חנהל'ס מצאצאי הבעש"ט. לזוג נולדו 8 ילדים. אשתו ציפורה נפטרה בגיל 42, בשנת 1917, אשתו השנייה, טאובה, גידלה את ילדיו הצעירים.

בתו הבכורה: חנה פרל, אשת זאב מתתיהו פרל,מנחם, נחמה, מרים, משה, שאול, יצחק, ושמואל שנפטר בילדותו.

בניה של אחותו הינדה ברשד ויסברג: אשר ברשד (1901–1953) היה המוכתר של צפת והקפיד על רישום ספרי הלידות הפטירות ומרשם התושבים. ויעקב ברשד (1903-1979) היה שוטר במשטרה הבריטית, חבר בארגון השומר ואחראי על השמירה במפעל החשמל של רוטנברג בנהריים.
טקסט=ביתו של יואל ברש"ד ששימש גם כסניף בנק אפ"ק בצפת|ממוזער|ביתו של יואל ברש"ד ששימש גם כסניף בנק אפ"ק בצפת. ברקע נכדו דניאל פרל ונינו זאב פרל

## קישורים חיצוניים
* 

## הערות שוליים

קטגוריה:אנשי היישוב הוותיק ילידי ארץ ישראל
קטגוריה:חברי בני ברית ישראל
קטגוריה:יהודים בארץ ישראל במחצית הראשונה של המאה ה-20
קטגוריה:יהודים הקבורים בבית הקברות בצפת
קטגוריה:משפחת פרל
קטגוריה:צפת: אישים
קטגוריה:ארץ-ישראלים שנולדו ב-1873
קטגוריה:אנשי היישוב הוותיק ילידי ארץ ישראל במאה ה-19
קטגוריה:ארץ-ישראלים שנפטרו ב-1943
חאקי

**חאקי** (בפרסית: **خاکی**) הוא גוון בין בז' לאפור. מקור השם הוא במילה "חאק" (خاک), שמשמעותה בפרסית ובאורדו היא "אבק", והשימוש בה החל כדי לתאר את מדי הצבא הבריטי בהודו במחצית השנייה של המאה ה-19.

## שימוש
### בצבאות
[שמאל|ממוזער|250px|חאקי הוא צבע נפוץ ב[מדים|מדי צבאות רבים]]
[ממוזער|250px|טנק [מרכבה סימן 3 צה"לי בצבע חאקי]]
[ממוזער|250px|רובה [בארט MRAD עם מעצה בצבע חאקי, כפי שנרכש על ידי הימ"מ וצה"ל.]]
חאקי הוא צבע שמשמש את מדיהם של צבאות רבים.

הצבא הבריטי היה הראשון להשתמש במדים בצבע חאקי. כוחות שהוצבו בהודו החלו לעשות זאת בשנת 1848. ב-1861 הוחלט להפכו באופן רשמי לצבע של מדי העבודה שלהם, ולאחר שההחלטה בוטלה ב-1864, חיילים רבים צבעו את מדי האימונים הלבנים שלהם בעזרת עלי תה, על מנת לשוות להם מראה חאקי. ב-1867 חזר החאקי לשמש את הצבא הבריטי, שנוכח ביתרונותיו כצבע הסוואה.

צבא ארצות הברית אימץ את החאקי במלחמת ארצות הברית–ספרד בשנת 1898, ובעקבותיו הלכו גם יחידות המשטרה של כמה מהמדינות בארצות הברית.

בצה"ל, החאקי הוא צבעם של מדי חילות האוויר והים, והוא מייחד אותם מחילות היבשה, שמדיהם בצבע זית. עם זאת, מטעמים פרקטיים, לעיתים חלק ממדי העבודה של החיילות בחילות היבשה הם בצבע חאקי. צבע כלי הרק"מ בצה"ל נע בין ירוק זית לחאקי, וזאת לצורכי הסוואה צבאית.

### בתנועות נוער
שימוש נוסף שיש לחאקי הוא במדיהם של תנועות הנוער הצופים והמכבי הצעיר.

מייסד תנועת הצופים העולמית, רוברט באדן פאוול, בחר בצבע זה בהשראת מדי כוחות השיטור הדרום אפריקאיים. הצופים העבריים מצאו לו משמעויות סימבוליות נוספות: ראשית, מדי החאקי עשויים מבד זול יחסית. כאשר כל חברי התנועה לובשים מדים בצבע זה, כולם שווים, והבדלי המעמדות ביניהם לא נראים. שנית, בעת שהוקמה התנועה, רוב מדי תנועות הנוער בארץ ישראל כללו את החולצה הכחולה, והחאקי ייחד את הצופים על פניהן. שלישית, נדבך מרכזי בפעילות התנועה הוא המחנאות והשדאות, ולמדים בצבעי הסוואה משמעות גם בעניין זה. גם בתנועת המכבי הצעיר מסמל החאקי עקרונות דומים: חלוציות, פשטות ואחידות.

## קישורים חיצוניים

* על החאקי בתנועת המכבי הצעיר

קטגוריה:צבעים
ZFS

**ZFS** היא מערכת קבצים המיוצרת על ידי חברת סאן מיקרוסיסטמס. ZFS מופעלת תחת מערכת ההפעלה Solaris. מערכת זו נתמכת במערכות הפעלה אחרות כמו לינוקס (שם היא רצה בסביבת המשתמש). ZFS ידועה ביכולתה לתמוך בקיבולת גבוהה, אינטגרציה של קונספטים מתחום ניהול הקבצים וניהול המחיצות (volumes), מבנה דיסק חדשני וניהול פשוט של מאגרי האחסון. ZFS היא פרויקט קוד פתוח והרישיון שלה הוא מסוג Common Development and Distribution License (CDDL)&lrm;.

## היסטוריה
ZFS תוכננה ויושמה על ידי צוות בסאן מיקרוסיסטמס בהובלתו של ג'ף בונוויק. היא הוכרזה ב-14 בספטמבר 2004. הקוד הפתוח שלה שולב במערכת ההפעלה סולאריס ב-31 באוקטובר 2005, והיא הופצה במסגרת build 27 של OpenSolaris ב-16 בנובמבר 2005. חברת סאן הכריזה על כך ש-ZFS שולבה בעדכון 6/06 של Solaris 10 ביוני 2006, כשנה לאחר הקמת קהילת OpenSolaris.

## קיבולת
ZFS פועלת במבנה של 128 ביט. משמעות הדבר היא שמערכת זו יכולה לתמוך בפי 18 מיליארד מיליארד (18.4x1018) מאשר מערכת קבצים אחרת הפועלת ב-64 ביט. ZFS תוכננה שיהיו לה כל כך מעט מגבלות, כך שלמעשה יהיה קשה מאוד להגיע אליהן. מנהל הפרויקט, בונוויק, אמר ש"אכלוס מערכת קבצים בעלת מבנה של 128 ביט יהיה גדול מכל יכולת האחסון של מידע בכדור הארץ".

כמה דוגמאות תאורטיות למגבלות הקיבולת של ZFS:
* 248 - מספר הקבצים בכל מערכת הפעלה
* 264exabytes — מקסימום הגודל של מערכת הקבצים
* 264exabytes — מקסימום הגודל של כל קובץ
* 264exabytes — מקסימום הגודל של כל תכונה של קובץ או תיקייה
* 1023petabytes — מקסימום הגודל של כל zpool
* 256 — מקסימום התכונות לכל קובץ
* 256 — המספר המקסימלי של קבצים בתיקיה
* 264 — מספר ההתקנים בכל zpool
* 264 — מספר ה-zpools בכל מערכת
* 264 — מספר מערכות הקבצים בכל zpool

כדוגמה לגודלם של מספרים אלה, ניתן לומר שאם בכל שנייה ייווצרו 1,000 קבצים חדשים, ידרשו כמעט 9000 שנה להגיע למגבלת מספר הקבצים של המערכת.

## מאגרי אחסון - Storage Pools
בשונה ממערכות קבצים מסורתיות אשר נשענות על התקן בודד ולכן נדרשות למנהל מחיצות (Volumes) על מנת להשתמש ביותר מאשר התקן אחד, ZFS בנויה על התקני אחסון וירטואליים הקרויים zpools. מאגר בנוי מהתקנים וירטואליים (vdevs), כל אחד מהם הוא התקן בסיסי (raw device), התקן RAID1 או קבוצה של RAID-Z שיש בה יותר מאשר שני התקנים. קיבולת האחסון של כל ה-vdevs לכל מערכת הקבצים ב- zpool. ניתן להגביל את סך כל השטח שמערכת הקבצים יכולה לתפוס (quota) ובכך להבטיח שחלק משטח הדיסק ישוריין לצורכי מערכת.

## קישורים חיצוניים
* 

קטגוריה:מערכות קבצים
קטגוריה:אורקל
קטגוריה:תוכנות שהושקו ב-2005
אריאל טואף

[שמאל|ממוזער|250px|[איור של עלילת הדם בטרנטו בשנת 1475, שנקשר בעלילת דם לקהילה היהודית בטרנט; מתוך כרוניקת נירנברג (אינקונבולום), 1493]]
**אריאל טואף** (נולד ב-17 ביולי 1942) הוא היסטוריון ישראלי ופרופסור אמריטוס מאוניברסיטת בר-אילן. התפרסם בעולם בעקבות השערורייה שנוצרה סביב ספרו "פסח של דם" ב-2007.
## ביוגרפיה
טואף הוא בנו של הרב אליהו טואף שכיהן כרבה הראשי של רומא והיה אחד ממנהיגיה של יהדות איטליה. אחותו היא מרים דלה-פרגולה, עורכת ביטאון יהודי איטליה "קול האיטלקים". דודו היה הגיניקולוג הפרופסור שלמה יונה רנצו טואף.

טואף כיהן עד לשנת 2007 כראש המחלקה לתולדות עם ישראל באוניברסיטת בר-אילן. ב-24 במרץ 2009 הוענק לו תואר פרופסור אמריטוס. הוא נחשב למומחה בינלאומי ליהדות איטליה בימי הביניים ובעת החדשה המוקדמת.

## השערורייה סביב "פסח של דם"
ספרו, "פסח של דם" מספר ברובו על רציחתו של הילד הנוצרי סימון (יש אומרים סימונינו) מטרנטו במרץ 1475. יהודי העיר הואשמו ברצח ובשימוש בדמו לעשיית המצות. בעקבות האשמה זו הועלו על המוקד 13 מיהודי העיר. טואף טוען בספרו שלא ניתן לפסול את האפשרות שההאשמות נגד כמה מהיהודים היו מבוססות.

הטענות, שהתפרשו כעלילת דם חדשה, עוררו זעם רב בקהילה היהודית ברחבי העולם. בתגובה הודיע טואף על הפסקת הפצת הספר עד לבדיקה מחודשת. לדבריו, התכוון רק להצביע על סגנון דיבור שהיה רווח באותה עת, ושהיה עשוי לעורר את החשדות על היהודים ולהביא לעלילות מסוג זה.

לאחר פרסום הספר יצא טואף לאיטליה. באיטליה הוציא טואף לאור בתחילת 2008 מהדורה מחודשת של הספר ובה חזר בו מטענותיו וקבע שאין יסוד לטענה שיהודים הרגו נוצרים לצורך שימוש בדמם.

## קישורים חיצוניים
* 
* 
* 
* 
* 
* אורי פז, מהרסייך ומחריביך ממך ייצאו, פאזל
* פיאמה נירנשטיין,   עלילת הדם של פרופ' אריאל טואף, המרכז הירושלמי לענייני ציבור ומדינה
* אריאל טואף, ידיעות חדשות על חיי ר' עובדיה מברטנורא באיטליה, פורסם בפעמים, 37, תשמ"ט 1988, עמ' 55–66, חוברת שהוקדשה לתולדות יהודי איטליה
* 

## הערות שוליים

קטגוריה:חוקרי יהדות איטליה
קטגוריה:משפחת טואף
קטגוריה:סגל אוניברסיטת בר-אילן: תולדות ישראל
קטגוריה:ישראלים ילידי איטליה
קטגוריה:ישראלים שנולדו ב-1942
מרכזית חוף הכרמל

**תחנה מרכזית חוף הכרמל** היא תחנה מרכזית, הממוקמת בדרום חיפה, והיא מהווה חלק ממערך התחבורה הציבורית הראשי בעיר. מהתחנה יוצאים קווי אוטובוס בינעירוניים מחיפה לכיוון דרום, וקווים עירוניים לרחבי העיר. התחנה ממוקמת בתחילתו של כביש 2, ליד קניון חיפה ואזור תעשייה מתם, והיא צמודה אל תחנת הרכבת חיפה חוף הכרמל. התחנה שוכנת במבנה סגור ופועל בה אזור מסחרי. שלוש כניסות מובילות אל אולם הנוסעים: האחת אל ומהרציפים; השנייה היא מעבר תת-קרקעי לתחנת הרכבת הסמוכה והלאה אל חוף דדו; והשלישית היא כניסה מהחניון.

## היסטוריה
שמאל|ממוזער|המרכזית ותחנת הרכבת, יוני 2023
שמאל|ממוזער|המרכזית ותחנת הרכבת, יוני 2023
שמאל|ממוזער|התחנה מהאוויר
שמאל|ממוזער|הרציפים העירוניים בתחנה
שמאל|ממוזער|הרציפים הבינעירוניים
התחנה הוקמה על שטח בן 47 דונם שנרכש על ידי חברת אגד באמצע שנות ה-90 של המאה ה-20 במחיר של 12 מיליון דולר. עבודות ההקמה של התחנה החלו בסוף 1999 והתחנה הייתה אמור להיפתח בתחילת 2001, אך הקבלן שבנה את התחנה נקלע לקשיים, והעבודות נמסרו לקבלן אחר. התחנה נפתחה לבסוף
ב-28 באוקטובר 2003 והשלימה את שינוי מערך האוטובוסים בחיפה, שכלל גם את פתיחת תחנת מרכזית המפרץ. השינוי נועד לחסוך בזמני הנסיעה ולצמצם את כמות האוטובוסים החולפים דרך חיפה. במסגרת השינוי הצטמצמה פעילותה של התחנה המרכזית הקודמת של חיפה, מרכזית בת גלים, והמהלך תרם להגדלת תדירות האוטובוסים העירוניים והבין-עירוניים.

באוגוסט 2013 החל לפעול במקום תחנת הקצה של קו 1 של המטרונית. בדצמבר 2018 אישרה הוועדה המקומית לתכנון ובנייה תוכנית להארכת מסלול המטרונית לטירת כרמל ובניית תחנת קצה חדשה.

## שירות אוטובוסים בתחנה
### מטרונית
תחנת מוצאם של קווים 1 ו-4 של המטרונית ממקומת במרכזית חוף הכרמל. בשעות הלילה ושבתות הקווים יוצאים מרציף הנמצא מחוץ לתחנה בקרבת תחנת הרכבת חיפה חוף הכרמל.



### קווים עירוניים ובין-עירוניים

#### קווים עירוניים

#### קווים בין-עירוניים

### שירותי רכבות מתחנת חוף הכרמל

## קישורים חיצוניים

## הערות שוליים

קטגוריה:חיפה: תחנות מרכזיות ומסופי אוטובוסים
קטגוריה:מערב חיפה
הנדסת תחבורה

[שמאל|ממוזער|250px|[מחלף שפירים בישראל]]
**הנדסת התחבורה והתנועה** היא תת-תחום הנדסי של הנדסה אזרחית, העוסק בתכנון ועשייה הנדסית בתחומי התחבורה.

## תחומי עיסוק בהנדסת תחבורה
תחום הנדסת התחבורה מכיל בתוכו מספר מקצועות תחבורה עיקריים:
* תכנון תחבורה - תחום העוסק ביחסי הגומלין שבין מערכת התחבורה למערכת הפעילויות ושימושי הקרקע. תחום זה כולל לימוד ויישום כלים לסיוע בקבלת החלטות בנושאים הקשורים למערכות תחבורה. תוך כדי דיון בתפקידה של מערכת התחבורה וחשיבות שילובה הנכון במערכת העירונית, מודלים לחיזוי הביקוש והתפקוד של מערכות תחבורה, נתונים נדרשים לפיתוח מערכות חיזוי תחבורה וגישה להערכת אלטרנטיבות. בתחום זה נכלל עיסוק בנושאים כגון אלו:
** תחבורה ציבורית – הכוללים תכנון תדירויות ומרווחים, תכנון לוחות זמנים, תהליך זימון כלי רכב וצוותים, תכנון מסלולי קווים ורשת מסלולים, אמינות תחבורה ציבורית, נתיבים בלעדיים לתחבורה ציבורית, מערכות מסילתיות, מערכות תחבורה אווירית, ותכנון מסופי תחבורה ציבורית.
** הנדסת תנועה – עוסקת ביישום חזונו של מתכנן התחבורה מבחינת ניתוב, מספר מסלולים, תוכניות רִמזור, תכנון מרחב עירוני (זכויות דרך), תכנון תחנות אוטובוס, מפרצים וכדומה, על מהנדס התנועה להיות גורם מגשר בין מתכנן התחבורה למהנדס תכנון ותפעול הדרכים אשר מתכנן ברמה הפיזית והפיזיקאלית בעוד מתכנן התחבורה משתמש בשיקולים כלכליים ופסיכולוגיים.
** מערכות תבוניות לתחבורה – העולם נמצא כיום בשלב מתקדם של פיתוח ושילוב מידע טכנולוגי לתשתיות תחבורה. דוגמאות לכך ניתן למצוא במערכות בקרה חכמות בכבישים מהירים (כגון נתיבי איילון), במערכת גביה אוטומטית בכביש חוצה ישראל, מיפוי זמני נסיעה בעזרת GPS וטלפונים סלולריים, פיתוח כרטיס חכם לתחבורה ציבורית ועוד.
* תכנון תשתית תחבורה (תכנון מיסעות) של כבישים, מסילות ברזל, סוללות, גשרים תומכים, הפרדות מפלסיות וכדומה. התכנון מתייחס הן להיבט התכן-פיזיקלי, והן להיבט הגאומטרי.
* תכנון ותפעול דרכים - תכנון דרכים וצמתים והתאמתם הן לסביבה בשטח (מרחקי ראות בצמתים, זמני עצירה, מהירויות תכן וכו') והן התאמתם לסביבה העירונית והאזורית על ידי ביצועי סקרים ושימוש בידע שנצבר במשך השנים. לאחר תכנון ויישום הדרכים יש צורך בתפעול נכון שלהן על ידי שימוש נרחב בסטטיסטיקה ותוכנות מחשב חדישות.
* תחבורה אווירית - תכנון תחבורה אווירית ושדות תעופה.
*בדיקת שיטות שונות לשיפור הבטיחות בכבישים, בתנועת רכבות וכן בנתיבים אוויריים.

מהנדס תחבורה הוא לרוב בעל ידע מעמיק בחקר ביצועים ובתכנון עירוני, ופועל בקשר הדוק עם מתכנני ערים, אדריכלי נוף, מהנדסי קרקע, מהנדסי ביסוס, מהנדסי ניקוז ומהנדסי בניין.

## לימודי הנדסת תחבורה
הנדסת תחבורה היא תחום רב-גוני באופן מובהק, ועל מהנדס התחבורה להתמצא בשלל תחומים:
מדעים (פיזיקה, כימיה ומתמטיקה), תכנון ערים ואזורים (תכנון תחבורתי), הנדסת תעשייה וניהול (חקר ביצועים וכלכלה), הנדסת חשמל (בקרה והנדסת חשמל), הנדסת מיפוי וגאו אינפורמציה (מערכות מידע גאוגרפי, מסדי נתונים גיאו-מרחביים והיבטים סביבתיים) והומניים (פסיכולוגיה, תהליכי קבלת החלטות וסוציולוגיה).

על פי דיני מדינת ישראל התואר הראשון מאפשר רישום בפנקס המהנדסים והאדריכלים ומאפשר תכנון במגבלות מסוימות. על מנת להפוך למהנדס מורשה ולהסיר מגבלות אלו יש להתמחות בתחום מסוים (תכנון תחבורה, תנועה, גאומטריה, תכנון פיסי וכדומה) במשך 3 שנים.

## ראו גם
* תחבורה בת קיימא
* החברה הלאומית לדרכים
* משרד התחבורה והבטיחות בדרכים

## קישורים חיצוניים

* הנדסת תחבורה - אתר הפקולטה. הטכניון, חיפה.

תחבורה
קטגוריה:תחבורה
אן-מרי מקדונלד

**אן-מרי מקדונלד** (באנגלית: **Ann-Marie MacDonald**; נולדה ב-29 באוקטובר 1958) היא סופרת, מחזאית ושחקנית קנדית.

## ביוגרפיה
נולדה בבסיס חיל האוויר ליד באדן-באדן, בגרמניה, וכיום חיה בטורונטו, שבאונטריו.

זכתה בפרס על ספרה הראשון, "מאחורי דלתות" (1996), שהופיע ברשימת המומלצים במועדון הספרים בתוכנית הטלוויזיה של אופרה וינפרי.

זכתה בפרסים על המחזה שלה "בוקר טוב דסדמונה (לילה טוב ג'ולייט)".

בין הסרטים ששיחקה בהם: "שמעתי את בנות הים שרות" (1987) שנבחר בסקר מקיף בין מבקרי קולנוע כאחד מעשרת הסרטים הקנדיים הטובים ביותר שנעשו, וגם בסרטים "פחיות צבע" (1994), ו"יותר טוב משוקולד" (1999).

בשנת 2003 ראה בקנדה אור ספרה "מעוף העורב".

## ספריה בעברית
* "מאחורי דלתות" (2000), הוצאת כנרת, תרגום: ליאורה כרמלי
* "מעוף העורב" (2005), הוצאת כנרת, תרגום: שאול לוין

## קישורים חיצוניים

* על הספר מעוף העורב באתר ההוצאה של כנרת זמורה ביתן-דביר
* 
* דן לחמן, ביקורת על הספר מעוף העורב, אימגו
* 
* עופרה עופר אורן, מעוף העורב - לא רק מתח, בבלוג סופרת ספרים, 12 ביוני 2014
* ריאיון עם אן מרי מקדונלד (לגלול למספר 7)
* 

קטגוריה:שחקניות קולנוע וטלוויזיה קנדיות
קטגוריה:שחקניות לסביות
קטגוריה:סופרות קנדיות
קטגוריה:סופרים קנדים
קטגוריה:סופרות לסביות
קטגוריה:מחזאיות
קטגוריה:מהגרים מגרמניה לקנדה
קטגוריה:קנדיות שנולדו ב-1958